|  |  |  |  |  |  |
| --- | --- | --- | --- | --- | --- |
| **Savojsko*Savoia - tal.Savoie - fra.***

|  |  |  |
| --- | --- | --- |
| ← Burgundské kráľovstvo | **1003 – 1714** | Sardínske kráľovstvo → Francúzsko → |

|  |  |
| --- | --- |
| Vlajka štátuvlajka | Štátny znakznak |

 |
| **Geografia**

|  |
| --- |
| Mapa štátu Savojsko v 16. storočí, na mape dnešnej Európy |

 |
| Hlavné mesto | Chambéry, neskôr Turín |
| **Obyvateľstvo** |
| Národnostné zloženie | Taliani, Francúzi |
| Jazyky | taliančina, francúzština |
| Náboženstvo | Rímskokatolícka cirkev |
| **Štátny útvar** |
| Štátne zriadenie | monarchia, neskôr súčasť Francúzska |
| Vznik | 1003 – založenie grófstva 1416 – povýšené na vojvodstvo |
| Zánik | 1714 – súčasť Sicílskeho resp. Sardínskeho kráľovstva 1860 – anektované Francúzskom |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Burgundské kráľovstvo | Burgundské kráľovstvo |

 | **Nástupnícke štáty:**

|  |  |
| --- | --- |
| Sardínske kráľovstvo | Sardínske kráľovstvo |
| Francúzsko | Francúzsko |

 |

 |

**Savojsko** (tal. Savoia, franc. Savoie) je historický región, ktorý sa nachádza na území najzápadnejšej časti Álp. V súčasnosti je rozdelený medzi Francúzsko (väčšina územia) a Taliansko (východná malá časť), malá časť je tiež súčasťou Švajčiarska. Savojsko bolo grófstvo v rokoch 1003 – 1416 a vojvodstvo v rokoch 1416 – 1714. V roku 1714 sa stalo súčasťou Sicílskeho kráľovstva resp. v roku 1720 Sardínskeho kráľovstva, to ho v roku 1860 muselo (spoločne s Nice) odstúpiť Francúzsku.

Historickým hlavným mestom bolo Chambéry, roku 1563 bolo sídlo vládnuceho savojského rodu prenesené do Turína.

Dejiny
------

Približne v 5. storočí pred Kr. bolo územie Savojska obývané keltským kmeňom Allobrogov. V roku 121 pred Kr. sa stalo súčasťou Rímskej ríše. V 5. storočí ho obsadili Burgundi, ktorí ho pripojili k svojmu kráľovstvu. Spolu s kráľovstvom Burgundov sa Savojsko v roku 534 stalo súčasťou Franskej ríše. 

### Savojské grófstvo

*Bližšie informácie v hlavnom článku: Savojské grófstvo*
Posledný samostatný bugundský kráľ Rudolf III. Burgundský v roku 1003 založil Savojsko ako grófstvo. Po jeho smrti sa spolu s burgundským kráľovstvom stalo v roku 1033 súčasťou Svätej ríše rímskej. V Savojskom grófstve a v susedných grófstvách (Belly, Maurienne a Aosta) vládol vtedy prvý savojský gróf Humbert I. Savojský (1003 – 1056), ktorý bol pravdepodobne príbuzný ženy posledného burgundského kráľa Rudolfa III.. Jeho syn Oto I. získal sobášom s dcérou markgrófa Manfreda z Turína južné častí Piemontu. V roku 1101 získali savojskí grófi titul ríšskych grófov.

Územie sa v rámci rodu niekoľkokrát rozdelilo, ale vymieraním vetví bolo poväčšine znovu spojené. Iba Piemont ako Piemontské kniežatstvo zostal oddelený do roku 1418.

Savojsko bolo do roku 1388 vnútrozemským štátom, ale v tomto roku získalo spolu s Nice úzku časť stredomorského pobrežia. Novo získané územie obklopovalo miniatúrne Monacké kniežatstvo.

Vlajka Savojského grófstva bola v rokoch 1200 – 1350 tiež vlajkou Svätej ríše rímskej.

### Savojské vojvodstvo

*Bližšie informácie v hlavnom článku: Savojské vojvodstvo*
Savojské grófstvo bolo v roku 1416 cisárom Žigmundom Luxemburským povýšené na vojvodstvo a už nezahrnovalo len pôvodné Savojsko, ale aj veľkú časť dnešného Piemontu. Okrem vlastného Savojska patrilo k vojvodstvu tiež územie Valle d’Aosta a Piemont. V polovici 15. storočia tak patrilo Savojské vojvodstvo k najdôležitejším krajinám na mape Európy.

Francúzske kráľovstvo a rakúska ríša však rozmach malého vojvodstva niesli veľmi s nevôľou. Sama usilovala o pripojenie alpskej oblasti medzi Stredozemným morom a Lombardiou. Medzi rokmi 1536 a 1749, v čase, kedy nasledovníci vojvodu Amadeusa VIII. nedokázali udržať hospodársky a politický rozkvet Savojska, bolo územie niekoľkokrát obsadené, najčastejšie francúzskou armádou. Celkom šlo o 6 invázií, z ktorých niektoré trvali aj 10 rokov. Cez to všetko rozmach Savojska od 17. storočia a hlavne 18. storočia ďalej pokračoval.

Roku 1563 bolo sídlo vládnuceho savojského rodu prenesené z tradičného Chambéry do Turína.

#### Súčasť sardínskeho kráľovstva

Keď v roku 1714 získal vojvoda Viktor Amadeus II. Sicílske kráľovstvo, stal sa titul a s ním aj územie Savojského vojvodstva de facto druhoradý. V roku 1720 vymenilo Rakúsko (pod dohľadom Francúzska a Anglicka) so savojským vojvodom Sardínske kráľovstvo za Sicílske kráľovstvo. Aj keď tým savojský vojvoda získal územie s kráľovským titulom bližšie k samotnému Savojsku, stratil nádej na možnú taliansku kráľovskú korunu, ktorá bola o poznanie bližšie skôr práve vďaka Sicilskému kráľovstvu, než zrovna vďaka okrajovému Sardínskemu kráľovstvu. Územie dostalo (znovu) názov *Sardínske kráľovstvo*, aj keď mu vládla savojská dynastia a jeho centrom bol Piemont a hlavné mesto Turín. 

V rokoch 1792 – 1814 bolo Savojsko a neskôr od roku 1802 aj Piemont okupované vojskami revolučného Francúzska. Táto okupácia trvala celkom 23 rokov a zahynulo pri nej 18% savojských obyvateľov. V roku 1815 bolo obnovené pôvodné územie a pripadla mu aj bývalá Janovská republika. 

V roku 1860 bolo pôvodné územie Savojska odstúpené spolu s Nice Francúzsku, za záruku bezpečnosti a uznanie zjednoteného Talianska. Obyvatelia Savojska následne potvrdili 99,8%, že im nevadí pripojenie k Francúzsku.

### Savojsko ako súčasť Francúzska

V súčasnosti je časť patriaca Francúzsku rozdelená na 2 departementy, a to Savojsko a Horné Savojsko (oba patria do regiónu Rhône-Alpes).

Na území Savojska dnes existuje separatistické hnutie usilujúce o odtrhnutie od Francúzska.

Galéria
-------

* Savojské vojvodstvo v roku 1494Savojské vojvodstvo v roku 1494
* Savojsko okolo roku 1700Savojsko okolo roku 1700

Referencie
----------

1. ↑   *leccos.com - Savojsko* [online]. [Cit. 2011-01-22]. Dostupné online. Archivované 2011-10-17 z originálu.
2. ↑   *Archivovaná kópia* [online]. [Cit. 2011-01-22]. Dostupné online. Archivované 2015-06-15 z originálu.

Pozri aj
--------

* Dynastia Savojských
* Savojské grófstvo
* Savojské vojvodstvo
* Sardínsko-piemontské kráľovstvo
* Savoie (departement)
* Haute-Savoie
* Dejiny Talianska
* Dejiny Francúzska

Zdroj
-----

* *Tento článok je čiastočný alebo úplný preklad článku Savojsko na českej Wikipédii.*